Սիրում եմ քեզ, կյա՛նք

«Սիրում եմ քեզ, կյանք» (), խորհրդային գեղարվեստական լիամետրաժ սև-սպիտակ ֆիլմ, որը բեմադրել է ռեժիսոր Միխայիլ Երշովը 1960 թվականին «Լենֆիլմ» կինոստուդիայում Միխայիլ Բերեստինսկու բնօրինակ սցենարով։

Ֆիլմի պրեմիերան ԽՍՀՄ-ում տեղի է ունեցել 1961 թվականի հունիսի 10-ին։

Սյուժե 
Լենինգրադ, 1950-ական թվականների վերջ։ Երիտասարդ ինժեներ Տիմոֆեյ Կոռնեևն աշխատում է հրուշակեղենի գործարանում։ Վերջերս դարձած լինելով կուսակցության անդամ՝ նա փորձում է կարգավորել արտադրության մշակույթը, հեշտացնել աշխատանքը ամենաբարդ տեղամասերում։ Նրա նախաձեռնություններն աջակցություն են գտնում տնօրենի մոտ, թեև նրանք տարբեր մոտեցում ունեն խնդիրների լուծման հարցում։

Տիմոֆեյը պատահաբար ծանոթանում է Եգորկայի և նրա մահամերձ պապիկի հետ։ Շուտով նա հասկանում է, որ տանը հավաքվում են Եհովայի վկաները, և ամեն ինչ անում է տղային այնտեղից տանելու համար։ Եգորին հետևում է պապի փոխարեն եկած Տերենտին, բայց նա չի կարող խանգարել Կոռնեևին վերցնել երեխային։

Նույն ֆաբրիկայի շոկոլադե կոնֆետների արտադրամասում աշխատում է Գրունյան, խորապես կրոնական աղջիկ, որը Եգորի տանը ժողովների է գնում և ընկել է Եհովայի վկաների ազդեցության տակ։ Նրան սիրահարվում է Ժենյա Սուխորուկովը՝ գործարանային մատակարարը, որը ռոմանտիկ և հուսալի տղա է ու Տիմոֆեյի ընկերը։ Նա փորձում է փոխադարձության հասնել, նրբանկատությամբ փորձում է աղջկան ցույց տալ այլ կյանք։ Գրունյան հաղթահարում է իր նոր ծանոթի հանդեպ նախնական անվստահությունը և անվերադարձ հեռանում անցյալի սխալներից։

Դերերում 
 Գենադի Վեռնով – Տիմոֆեյ Բորիսովիչ Կորնեև
 Արիադնա Շենգելայա – Լենա Տոպիլինա
 Իրինա Բունինա – Գրունյա, շոկոլադի արտադրամասի աշխատող
 Ալեքսեյ Կոժևնիկով – Ժենյա Սուխորուկով, մատակարար
 Գալինա Ինյուտինա – Զինաիդա Միխայլովնա Տոպիլինա, գործարանի տնօրեն
 Վլադիմիր Չեստնոկով – Պավել Նիկոլաևիչ Տոպիլին
 Վերա Կուզնեցովա – Քսենյա Գրիգորիևնա Կոռնեևա, Տիմոֆեյի մայրը
 Մայա Բլինովա – Գալիշևա
 Ալեքսանդր Աֆանասև – Տերենտի
 Դոլորես Ստոլբովա – Սվետլանա
 Վալենտինա Խմարա – Նաստյա
 Լիլիա Գուրովա – Վերա
 Լիդիա Կոլպակովա – Մայա
 Կոլյա Սերգեիչև – Եգորկա

Էպիզոդներում 

 Միխայիլ Դուբրավա - էպիզոդ
 Եվգենի Գրիգորև - կոմկուսի անդամ
 Սերգեյ Գոլուբև - Պրոխորով, բանվոր
 Ա. Գուլկովա - էպիզոդ
 Օլեգ Կարավայչուկ - Օլեգ, դաշնամուր նվագող հյուր ամանորյա երեկույթում
 Լյուբով Մալինովսկայա - Աննա Սևաստյանովնա
 Ալեքսանդր Մասարսկի - էպիզոդ
 Ա. Պավլով - էպիզոդ
 Պավել Պերվուշին - Եգորկայի պապը
 Ա. Պեստովա - էպզիոդ
 Ֆեոդոր Ֆեոդորովսկի - կոմկուսի անդամ

Նկարահանման խումբ 
 Սցենարի հեղինակ՝ Միխայիլ Բերեստինսկի
 Բեմադրող ռեժիսոր՝ Միխայիլ Երշով
 Գլխավոր օպերատոր՝ Վլադիմիր Բուրիկին
 Նկարիչ՝ Ալեքսեյ Ֆեդոտով
 Ռեժիսոր՝ Սեմյոն Դերևյանսկի
 Կոմպոզիտոր՝ Օլեգ Կարավայչուկ
 Հնչյունային օպերատոր՝ Բորիս Խուտորյանսկի
 Օպերատոր՝ Ալեքսանդր Դիբրիվնի
 Մոնտաժող՝ Մարիա Բերնացկայա
 Խմբագիր՝ Առնոլդ Վիտոլ
 Լենինգրադի պետական ֆիլհարմոնիայի նվագախումբ
 Դիրիժոր՝ Օլեգ Կարավայչուկ
 Ֆիլմի տնօրեն՝ Պոլինա Բորիսովա

Ծանոթագրություններ

Արտաքին հղումներ 
 
 «Люблю тебя, жизнь!» Аннотированный каталог фильмов киностудии «Ленфильм» 1918—2003.
 
 
 

Խորհրդային ֆիլմեր
1960 ֆիլմեր
Ռուսերեն ֆիլմեր
«Լենֆիլմ» ստուդիայի ֆիլմեր
Խորհրդային սև-սպիտակ ֆիլմեր
Խորհրդային մելոդրամա ֆիլմեր